**Мәртөк аудандық қоғамдық кеңесі**

«13» ақпан 2023 жыл №4 Мәртөк селосы

Мәртөк аудандық қоғамдық кеңестің әлеуметтік мәдени даму , заңдылық, құқық тәртібі және сыбайлас жемқорлыққа қарсы іс – қимыл мәселелері жөніндегі комиссия , « Аманат» партиясы Мәртөк бөлімшесі жанындағы әлеуметтік мәселелер жөніндегі қоғамдық кеңестің және Мәртөк ауылдық округі аппаратының бірлескен отрысының

**Х А Т Т А М А С Ы**

**Төрағалық етуші : Ш.Саринов - аудандық қоғамдық кеңестің төрағасы** **Қатысушылар :** қоғамдық кеңестен - А.Закирзянова , Қ.Балғазин , А.Темірболат, Б.Абдуллин , А. Үсенов Б.Г.Тлегенова – аудандық мәслихаттың депутаты , « Аманат » партиясы Мәртөк бөлімшесі жанындағы қоғамдық кеңестің төрайымы А.Б.Шарафутдинова – Мәртөк аудандық санитарлық – эпидемиологиялық бақылау басқармасының басшысы О.С. Қонысбай – Мәртөк ауылдық округінің Әкімі Н.Ш.Құлшанаев – Сәулет , қала құрылысы және құрылыс бөлім басшысы Е.И.Данияров - ЖШС « Мәртөк элеваторы » директоры А.Д.Шарипова – кәсіпкерлік бөлімінің бас маманы А.А.Шевелев - білім бөлімінің бас маманы А.Қ.Смағұлов – зейнеткер, қоғам белсендісі Қ.Ш.Шудабаев – зейнеткер , Ардагерлер кеңесінің төрағасы Е.Б.Ониськова - « Мәртөк тынысы » газетінің редакторы

 **К Ү Н Т Ә Р Т І Б І**

**1. «Мәртөк селосын , ауылдық округ орталықтарын абаттандыру мәселесі және тұрмыстық қалдықтар жағдайы туралы**

 **О Т Ы Р Ы С Б А Р Ы С Ы**

**Ш.Саринов -** Құрметті жиынға жиналған азаматтар, азаматшалар, бүгінгі бірлескен отырысымыз аудан орталығын және ауылдық округ әкімшілік орталдықтарын абаттандыру, тұрмыстық қалдықтардан тазалау жағдайына арналғалы отыр. Біздің Мәртөгіміз көкке оранған тамаша ауыл, дегенмен де әрі қарай да көгалдандыруды қажет . Ауылдың жаңадан салынып бастаған тұстарында көк әлі де аздық етеді. Мәртөк көшелері кең, түзу орналасқан, екі жақ бетінде талдар, гулзарлар көмкеріліп туруы керек.

Бүгінге көшелерде кыш тастармен көмкерілген 17 гулзарлар бар, бұлар аздық етеді, сондықтан санын көбейтуіміз қажет. Көптеген көшелердегі талдар ескірді немесе саны азайды, осылардың орнын толтыруымыз қажет. Бұрындары Мәртөкті сиреньдік ауыл деп атайтын. Келесі шешімін табуын күтіп тұрған мәселе – тұрмыстық калдықтар алаңының бүгінгі жағдайы.

**Б.Шарафутдинова -** 2022 жылғы 11 қаңтардағы ҚР ДСМ-2 бұйрығымен бекітілген «Адамның өмір суру ортасы мен денсаулығына әсер ету обьектілері болып табылатын обьектілердің санитарлық – қорғаныш аймақтарына ( СҚА ) қойылатын санитарлық – эпидемиологиялық талаптар » санитарлық қағидаларға сәйкес барынша ағаш – бұта көшеттері жолағын міндетті түрде ұйымдастыра отырып көгалдандыру көзделеді. Сонымен қатар, СҚА алаңын көгалдандырудың үлес салмағын құрылыс салу жобасында міндетті түрде негіздей отырып жергілікті атқарушы органдары келісімі бойынша көгалдандыруға жол беріледі.

Ауылдық жерлерде қатты тұрмыстық қалдықтарды жинау, тасымалдау, кәдеге жарату және жоспарлы жүйелі тазалау мәселесі Мәртөк, Родниковка, Сарыжар ауылдық округтерінен басқа ауылдық округтерде шешімін таппай отыр. Қоршаған ортаны көңмен, тұрмыстық қалдықтармен ластау адам денсаулығына қауіп төндіреді. Әртурлі қалдықтардың көп жиналуымен ауылдық өмір салтының ерекшеліктерін ескере отырып, жоспарлы және жүйелі турде тазалау жуйесін таңдау ҚР-ның ауылдық елді мекендеріндегі қатты тұрмыстық қалдықтарды қабылдау пунктерінің құқықтық мәртебесін таңдау қисынды және оңтайлы болар еді.

Аудан орталығындағы құрылысы 2021 жылы аяқталған, тұрмыстық қалдықтар қабылдау алаңы осы уақытқа дейін іске қосылмай тұр. Тұрмыстық қалдықтар қалай болса солай төгілуде, қоқыстар созылып жолға жақындап тұр.

**Б.Г.Тлегенова** – Бүгінгі күн тәртібіндегі мәселе уақытылы қаралып отыр деп ойлаймын. «Зәру » емханасының аумағын көгалдандыру мақсатында көрші Ресейдің Орынбор облысынан әкелінген қылқан жапырақты ағаш көшеттері, үйенкі және жеміс ағаштары отырғызылды. Бұл ағаштар біздің ауа райымызға бейімделген. Аудан орталығындағы гулзарлар санын көбейтіп, оларды уақытылы суару мәселесі тұрақты бақылауда болу қажет. Жалпы отырғызылатын ағаш көшеттерін оңтустік облыстардан алғызған тиімді. Бір жағынан бағасы арзан, екінші жағынан әр түрлі ағаштар.

Көшеттерді жыл сайын сатып алмас үшін аудан әкімшілігі орналасқан аймағынан жер бөліп Мәртөк селосы үшін кішкене питомник ашсақ, талдар отырғызып саябақ жасасақ дұрыс болар еді деп ойлаймын. Мәртөк селосын абаттандыру жолында учаскелерге бөліп оларды мекемелерге жүктеу керек.

**О.Қонысбай** – Өткен жылы Мәртөк селосының 4 томдық дендра жоспары жасалынды. Бұл жоспарда қандай ағаштар егілу керек, қайсысы біздің табиғатқа бейімделгені көрсетілген, біздің тапсырыс бойынша осы жоспар негізінде көшеттер отырғызу, күту жұмыстарына бюджеттен қаражат қаралатын болады. Көгалдандыру жұмыстары жыл сайын қоғамдық жұмыстарға тартылған 20 жуық қызметкерлермен атқарылып келді. Осы жұмыстардың сапасын арттыру мақсатында алдағы уақытта жұмыскерлер орнын штатқа сұрап отырмыз.

Аудан орталығындағы орналасқан 4 саябақтарды күту қызметтері конкурстік негізде жүзеге асып келеді. Аудандағы орман шаруашылығы мекемесінде отырғызылуға жататын ағаш көшеттерінің бағасы өте қымбат. Жаз уақытында студент жастарды «Жасыл ел» бағдарламасына ұйымдастырып арзан бағамен көшеттер алынса.

Мәртөк селосы бойынша тұрмыстық қалдықтарды жинау, шығару қызметтері ЖК «Адаев» арқылы ұйымдастырылған. Аталған қызметтер әр жұманың бейсенбі – жұма күндері өткізіледі. Жаңадан салынған тұрмыстық қалдықтар алаңының құжаттарының толық дайын болмауына байланысты іске қабылдау жұмыстары өткізілмей, пайдалануға берілмей тұр.

**А.Қ.Смағұлов** – Жаңадан салынған ТҚА пайдалануға берілмеуі ұзаққа созылып бара жатыр. Нұрмұқан Шідербайұлы сіз осы жерде айтыңыз, неге созылды, қашан беріледі ??? Алаң құрылысына 300 млн.тг. қаражат жұмсалды.

**Н.Ш.Құлшанаев** – Облыстық сәулет, қала құрылысы және құрылыс басқарма басшылығының тапсырмасына сәйкес керекті құжаттарды дайындау біздің бөлімге жүктелген. Құжаттар екі ай ішінде дайын болады.

**А.А. Шевелев** - Саябақтарды күту жұмыстарын ашық конкурс арқылы өткізу керек. Мәртөк селосы жыл сайын өсіп келеді. Жаңа құрылыс аудандарында тал егу, абаттандыру мен гулзарларды көбейту жұмыстары төмен дәрежеде. Тұрмыс қалдықтарын бөліп сақтау, соның ішінде мүйізді ірі қара астынан шыққан көңді қайта пайдалану үшін бурттап бөлек сақтау тәсіліне көшу керек.

**Е.И.Данияров –** Қаралып отырған мәселені толықтай қолдаймын, абаттандыру, қоқыстан тазалау шаруаларымен науқанды емес тұрақты, жоспарлы айналысу керек және де бүкіл мекемелер осыған атсалысу қажет.

**Ш Е Ш І М Е Т Т І :**

1.Мәртөк ауданы аймағындағы елді мекендерді абаттандыру, көгалдандыру жұмыстары тұрақты, кең көлемде жүргізу, жалғастыру және Мәртөк селосын (О.Конысбай) учаскелерге бөліп мекемелерге жүктеу ұсынылсын.

2.Аудан әкімшілігі аумағында жер бөлініп Мәртөк ауылдық округі (О.Конысбай) үшін питомник ұйымдастыру ұсынылсын.

3.Тұрмыстық қалдықтарды олардың түрлері бойынша жинау, тасымалдау, орналастыру талаптарын сақтау, көңді бөлек бурттау ұсынылсын.

4.Жаңадан салынған тұрмыстық калдықтар алаңының құжаттарын (Н.Шідербаев ) дайындап, жуық ( 2 ай ) арада балансқа алу (О.Қонысбай) ұсынылсын.

**Төраға Ш. Саринов**